《五三洲岩》
宋代·曾丰

南中岂无岩，三洲盖其杰。
朅来五羊初，满听行人说。
今乘急雨五，吾屐不遑蜡。
遥观似舜峰，近视疑禹穴。
数轩腹空洞，十丈口谺豁。
恍焉入其间，眼乱欲生缬。
宽处晃如堂，狭处黝如闼。
弯跧角门隈，屈曲磴道劣。
土膏兀参差，形象鬼塑湼。
人立双足欹，兽卧半身没。
斑烂旋洑文，钩锁玲珑骨。
伏撑突如栌，斜拄岌如棁。
倒悬云乳凝，上溜井花冽。
地空声殷雷，石卤色蒸铁。
暗中渥微明，圆处留小缺。
倒指数不胜，百怪千万谲。
五人得娱嬉，造物费曲折。
静言万物初，含气如聚沫。
流者气之融，峙者气之结。
时于融结间，故故出奇绝。
巨灵盘古机，虽妙不容测。
要之幻虚空，无乃等戏剧。
居人玩视之，过客三叹息。
濂溪舣行舟，眉山税归辙。
篮舆相踵来，潇洒祖无择。
三公走龙蛇，千载磨岁月。
夫谁四三公，吾学亦云末。
引杯酌髯丞，未老其勿辍。
朝夕神所五，古今理之窟。
从渠好事人，而酷嗜尤物。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。